แบงก์ในพื้นที่น้ำท่วมใต้ปิด 93 สาขา
ธปท. เผย ธนาคารพาณิชย์ปิดสาขาในภาคใต้ 93 สาขา กรุงไทยปิดมากสุด 25 สาขา
6 ม.ค. 2560

ธปท. เผย ธนาคารพาณิชย์ปิดสาขาในภาคใต้ 93 สาขา กรุงไทยปิดมากสุด 25 สาขา
นางวิเรขา สันตะพันธุ์ ผู้อำนวยการอาวุโสฝ่ายกำกับสถาบันการเงิน ธนาคารแห่งประเทศไทย (ธปท.) เปิดเผยว่า​ จำนวนสาขาที่ประสบภัยทั้งหมดมี จำนวน 93 สาขา คิดเป็น 10.68% ของสาขาธนาคารพาณิชย์ในภาคใต้ทั้งหมด 856 แห่ง (ข้อมูล ณ 30 พ.ย. 59) จากจังหวัดที่ได้รับผลกระทบ 4 จังหวัด และจำนวน ธพ.ที่ปิดสาขา 11 แห่ง
ทั้งนี้ เมื่อแยกเป็นรายจังหวัด พบว่า จังหวัดนครศรีธรรมราช มีธนาคารพาณิชย์ปิดสาขามากที่สุด 72 สาขา รองลงมาจังหวัดพัทลุงปิด 11 สาขา ชุมพร ปิด 5 สาขา และ สุราษฎร์ธานี ปิด 5 สาขา
สำหรับรายละเอียดการปิดสาขาของแต่ละธนาคาร ประกอบด้วย ธนาคารกรุงเทพปิด 2 สาขา  ธนาคารกรุงไทยปิด 25 สาขา ธนาคารกสิกรไทย ปิด 13 สาขา ธนาคารไทยพาณิชย์ปิด 22 สาขา ธนาคารกรุงศรีอยุธยา 10 สาขา ธนาคารทหารไทยปิด 6 สาขา ธนาคารธนชาต 9 สาขา ธนาคารยูโอบี (ไทย) 1 สาขา ธนาคารเกียรตินาคิน 1 สาขา ธนาคารซีไอเอ็มบี ไทย 1 สาขา และธนาคารแลนด์แอนด์เฮ้าส์ ปิด 3 สาขา